stanford-oval/wikipedia huggingface dataset:
קומו (כדורגל)
הערות שוליים

↑  Binda Nicola, «Ecco come salverò il Como», archiviostorico.gazzetta.it (באיטלקית)
↑  Il Como è di Lady Essien «Vi porteremo in serie B», www.laprovinciadicomo.it, ‏2017-03-16 (באיטלקית)
↑  LEGA PRO: L’ESITO DEL CONSIGLIO DIRETTIVO | LEGA PRO (ב־)
↑  Como 1907 ammesso in sovrannumero alla serie D intanto arriva il nuovo sponsor tecnico, EspansioneTv, ‏2017-08-02 (ב־)
↑  MUHAMMAD IKHSAN MAHAR, Como 1907, Wujud Ambisi Grup Djarum di Sepak Bola, kompas.id, ‏2022-08-30 (באינדונזית)
↑  S. S. L. says, Como and Parma promoted to Serie A 2024-25, play-offs set, football-italia.net, ‏2024-05-10 (באנגלית בריטית)
↑  Players, Como 1907 (באנגלית אמריקאית)
מוהל

ערך זה עוסק באדם שהוכשר לבצע ברית מילה. אם התכוונתם לנוזל בצמחים העולה מהשורשים, ראו .
מוהל במהלך ברית מילה
ביהדות, מוֹהֵל הוא אדם המבצע את ברית המילה המסורתית.
טקס ברית המילה

על פי ההלכה כל יהודי (זכר) חייב במילת בנו הזכר. יהודי שאביו לא מל אותו, חייב הוא למול את עצמו, או למנות אחר למולו, וזו אחת ממצוות העשה היחידות שהעובר עליה חייב כרת.
הכשרים למול > מילת אישה, קטן, ערל ומומר

בתורה מסופר כי צפורה אשת משה מלה את בנה, ובגמרא (מסכת עבודה זרה, דף כ"ז, עמוד א') נחלקו האם אישה כשרה למול. להלכה נחלקו הפוסקים בכך, ולדעת הרמ"א אישה לא תמול. לעומת זאת בקהילת ביתא ישראל היה נהוג שנשים מלות את בניהן.
גם ילד קטן יכול למול, אך השולחן ערוך פוסק שלכתחילה אין לתת לקטן למול.
יהודי ערל יכול למול, בתנאי שהטעם שלא מל הוא מחמת אונס, כגון מחשש חולי או סכנה. מי שהוא כופר בתורת ישראל, או משומד לדבר אחד להכעיס, אינו יכול למול.
הטפת דם ברית

ישנה אפשרות שאף על פי שהוסרה מהאדם העורלה, בכל זאת לא התקיימה בו מצוות ברית מילה. ברית המילה איננה רק ניתוח לכריתת עורלה, ביהדות ברית המילה היא אקט דתי המחייב סטנדרטיים נוספים מעבר לצרכים הכירורגיים. במקרה כזה לעיתים ייתכן ויהיה צריך להטיף ממנו דם ברית - הוצאת דם מהפין.
תשלום למוהל > האיסור לדרוש תשלום על עשיית המצווה

מבחינה עקרונית אין למוהל לבקש תשלום על המילה מפני שהמילה היא מצווה, ואין לבקש כסף עבור עשיית מצוות. בנוסף לאיסור זה, כתב הרמ"א בשם הרשב"א, שאם המוהל דורש שכר עבור הברית, יש לבית הדין לגעור בו, כי אין זה דרכם של זרע אברהם לבקש שכר על עשיית מצווה חשובה שכזאת, אלא להפך, המוהלים הם שצריכים להשתדל שיזכום במצווה זו. ואם בכל זאת המוהל עומד על דעתו ותובע שכר, בית הדין יכול לכוף את המוהל למול בחינם.
תשלום למוהל > ההיתר לקבל תשלום על מנת לאפשר את קיום המצווה

ערוך-השולחן כתב ששמע על עיר גדולה שהיו בה אנשים מרובים ומוהלים מועטים, והמוהלים סירבו למול, מפני שלא יכלו ללכת בכל יום לערוך כמה בריתות ויחד עם זה לעבוד בעבודה אחרת ולפרנס את בני משפחתם. לכן תקנו, שכל אדם שמלים את בנו, יתן סך מסוים למוהל, כדי שיוכל להמשיך למול את בני ישראל ולהתקיים הוא עם בני משפחתו.
היום אין תקנה קבועה כמה צריך לשלם למוהל, וניתן למצוא המלצות שונות לסכום התעריף.
מבין המוהלים אשר מתפרנסים מעבודה אחרת בכבוד, יש המתנגדים לקבל תמורה עבור קיום המצווה (ונוהגים לעיתים לבקש להעביר סכום כספי למטרות גמילות חסדים), ויש המקבלים שכר הוצאות ושכר טרחה בתמורה לתפקידים אותם ממלא המוהל בנלווה למעשה המילה עצמה (ביקורים, ייעוץ וכדומה).
מוהלים במדינת ישראל

בישראל אין צורך ברישיון למול. עם זאת, מוהל יכול לקבל הסמכה מוועדה משותפת של משרד הבריאות והרבנות הראשית לישראל. לשם כך עליו להציג אישור מרב שהוא ראוי לתפקיד, להביא המלצות ואישור ממוהל מוסמך שהיה עמו ב-50 בריתות וכן ביצע בנוכחותו בעצמו 10 בריתות מלאות ועוד 20 חלקי בריתות (חבישה, חיתוך, פריעה ועוד). בנוסף על הנבחן להציג אישור רופא לכשירותו לבצע בריתות מילה. לדוגמה: שלילת בעיות רעד בידיים. לאחר מכן יידרש לחזור לבדיקות תקופתיות. על המוהל לעבור חיסון מפני צהבת נגיפית מסוג B.
לאחר תהליך זה יוזמן המועמד למבחן בהלכה ובדינים הקשורים לברית המילה. בשלב הבא יזמין הנבחן בוחן שיראה אותו מבצע ברית בפועל (מוהל בוחן, טסטר). לאחר שהנבחן עבר גם שלב זה בהצלחה, יוזמן לבחינה רפואית מעמיקה בפני רופאים פלסטיקאים ואורולוגים בכירים. אם עבר הנבחן בחינה זו, יקבל תעודת מוהל מוסמך.
כאמור, אין חובה חוקית להיות כפוף לוועדה זו. ידועים מקרים בהם הוועדה שללה את הרישיון מטעמה, לאי מי שעבר על נהליה.
אחד המוהלים המפורסמים היה הרב יוסף וייסברג ("רֶבּ יוֹסלֶה". מוכר גם בשם התואר "המוהל הירושלמי"), שחיבר אנציקלופדיה על הלכות ומנהגי המילה בשם "אוצר הברית", והיה המפקח הארצי על המוהלים וראש המוהלים בירושלים. כיום, בנו, הרב משה וייסברג, הוא המפקח הארצי על המוהלים מטעם הרבנות הראשית לישראל וחבר הוועדה הבין משרדית של משרד הבריאות ומשרד הדתות לפיקוח על המוהלים והמוהל הרשמי של המרכז הרפואי שערי צדק.
בניגוד לרופא, מוהל אינו מחויב להפיק רשומה רפואית.
הערות שוליים

↑  יוסי זיו, מילה בידי אישה בספרות חז"ל ובמנהגי יהודי אתיופיה, הפקולטה למדעי היהדות, אוניברסיטת בר-אילן
↑  שולחן ערוך, יורה דעה, סימן רס"א, סעיף א'
↑  יו"ד רסא, ו
↑  המלצת הרבנות הראשית היא לתת 1000 ש"ח למוהל מוסמך ו-1,500 ש"ח למוהל מומחה. ראו תעריף מומלץ לברית, הרב אליעזר מלמד בספרו פניני הלכה משפחה, ח, ח כותב שהתשלום המקובל כיום הוא כחמש מאות ש"ח.
↑  דרישות הרה"ר לקבלת תעודת מוהל מוסמך (pdf)
↑  ראו הרב יואל קטן, ספרים חדשים על ברית מילה, המעיין מג, ירושלים, תשס"ג, עמ' 83. ראו בהרחבה במבוא למהדורה האנגליתotsar hbris, encyclopedia of the laws, and customs of bris milah and pidyon haben, הוצאת hamoer, ברוקלין, תשס"ב, מאת הרב חנוך טלר.
| חיי הקהילה היהודית |
| --- | --- | --- |
| תפקידים על-קהילתיים | חכם באשי • שד"ר • אדמו"ר • גדול הדור • רב ראשי |  |
| תפקידים מקומיים | מרא דאתרא • רב • דיין •  פרנס • שליח ציבור • גבאי • גבאי צדקה • בעל קורא • מוהל • שוחט • מלמד • דרשן  • סופר סת"ם • בלנית • משגיח • משגיח כשרות |  |
| מוסדות | תלמוד תורה • ישיבה • ישיבה קטנה • ישיבה גדולה • כולל אברכים • מקווה • בית כנסת • בית מדרש • חברה קדישא |  |
| דברים שבקדושה | מניין • היכל/ארון קודש • חזנות • תפילת עמידה • שחרית • מנחה • ערבית • מוסף • קריאת התורה • שמע ישראל • ברכה • קידוש • רשימת תפילות וברכות |  |
| ניהול חיי הקהילה | בית דין • תקנות הקהילה • פדיון שבויים  • כתב מגידות |  |
| תפקידים היסטוריים | אב הכנסת |  |
כלי קודש ופרנסים • מוסדות יהודיים
| --- | --- |
בקרת זהויות :  LCCN: sh2022007737
מרכז תרבות הנוער הבין-לאומי נאנג'ינג

| --- | --- |

 מידע כללי
 סוג:  קומפלקס מבנים 
 שימוש:  משרדים, מלון
 מיקום:  נאנג'ינג
 מדינה:  הרפובליקה העממית של סין 
 הקמה ובנייה
 תקופת הבנייה:  2012–2015 (כ־3 שנים)
 תאריך פתיחה רשמי:  2015 
 אדריכל:  זהא חדיד 
 סגנון אדריכלי:  אדריכלות פוסט-מודרנית 
 מידות
 גובה:  מגדל 1: 314.5 מטר (1,032 רגל) מגדל 2: 255 מטר (837 רגל) מטר
 קומות:  מגדל 1: 68 מגדל 2: 61
 
 קואורדינטות:  31°59′29″N 118°42′32″E﻿ / ﻿31.9914°N 118.709°E﻿ / 31.9914; 118.709
  (למפת הרפובליקה העממית של סין מוגדלת) בייג'ינג שאנגחאי צ'ונגצ'ינג שנג'ן הונג קונג צ'נגדו שניאנג שיאן חרבין אורומצ'י שינינג רוסיה מונגוליה קזחסטן קיר. ט. פק. הודו נפאל ב. בנ. מיאנמר תאי. לא. וי. הפ. ד.ק צ.ק יפןמרכז תרבות(למפת הרפובליקה העממית של סין רגילה) בייג'ינג שאנגחאי צ'ונגצ'ינג שנג'ן הונג קונג צ'נגדו שניאנג שיאן חרבין אורומצ'י שינינג רוסיה מונגוליה קזחסטן קיר. ט. פק. הודו נפאל ב. בנ. מיאנמר תאי. לא. וי. הפ. ד.ק צ.ק יפןמרכז תרבות
 
מרכז תרבות הנוער הבין-לאומי נאנג'ינג הוא צמד גורדי שחקים אשר ממוקמים בעיר נאנג'ינג, שבמחוז ג'יאנגסו שבסין. גובהו של המגדל הראשון הוא 314.5 מטר (1,032 רגל)וגובהו של המגדל השני הוא 255 מטר (837 רגל). בניית שני המגדלים החלה בשנת 2012 והסתיימה כעבור 3 שנים בשנת 2015.
הערות שוליים

↑  http://www.skyscrapercenter.com/building/nanjing-international-youth-cultural-centre-tower-1/14401
↑  http://www.skyscrapercenter.com/building/nanjing-international-youth-cultural-centre-tower-2/14402
↑  http://www.skyscrapercenter.com/complex/705
ערך זה הוא קצרמרבנושא סין ובנושא גורדי שחקים. אתם מוזמנים לתרום לוויקיפדיה ו.
מריון

| מריון |
| --- | --- |

מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: מכרסמים
תת־סדרה:: דמויי עכבר
משפחה:: עכבריים
סוג:: מריון
שם מדעי
 Meriones ‏יליגר, 1811

מריון המדבר
זוג מריונים מהמין Meriones meridianus
מריון חולות
מריון (שם מדעי: Meriones) הוא סוג מכרסם ממשפחת העכבריים. הסוג מכיל בעיקר בעלי חיים המכונים מריונים, אך לעיתים נקראים חברי סוג בזה שם תת-המשפחה אליה הם שייכים: גרביל. תפוצת חברי סוג זה נעה בין צפון אפריקה למונגוליה. המריונים נוטים לגור באזורים צחיחים לרבות ספר המדבר, מדבריות חוליים, אזורי ערבה, אך לעיתים מעטות גם באזורים לחים, בהם הם מהווים מזיקים לחקלאות. בישראל חיים שלושה מיני מריונים: מריון מצוי, מריון המדבר ומריון החולות. ייתכן שמצוי עוד מין - מריון לובי אך לא ידועה תצפית.
הסוג קיבל את שמו בשנת 1811 על ידי איליגר והשם נובע מהמילה היוונית μηρος (עצם הירך).
במרץ 2023 החל סקר יונקים קטנים, בתוך מטווח 24 במערב ראשון לציון, ובשטח הסובב לו, כדי להעריך אותו מבחינה חשיבותו האקולוגית. אחרי ארבעה חודשי סקר, נתגלו פרטים רבים של מריוני חולות, גורים וצעירים, מין שיש רק בישראל וכמעט נכחד מכל אזור התפוצה שלו.
מאפיינים

בסוג זה מגוון מינים בגדלים הנעים מ-9 ועד ס"מ (אורך הראש והגוף), עם זנבות בסדר גודל דומה או ארוך במעט ממשאר בעלי החיים במשפחת העכבריים. המשקל הממוצע משתנה מאוד בין המינים, אבל הוא בדרך כלל נע בין 30 ל-200 גרם.
המריונים מזכירים חולדה במראם באופן מובהק יותר משאר הגרבילים, אך בדומה לשאר בני סדרה זו ביכולתם לקפוץ. יש להם ציפורניים קדמיות חזקות, המשמשות אותם לחפירת מחילות.
התנהגות

המריונים בונים מחילות לצורך אחסון מזון, ויסות טמפרטורה ואגירת מים. המחילות של מינים מסוימים הם פשוטות למדי, אך קיימים מינים עם מחילות מורכבות מאוד, לרבות מין בשם מריון קראסוס החופר מחילות באורך של מעל 30 מטר ו-18 כניסות. מזון מאוחסן בתאי המחילות. בדומה למכרסמים אחרים המותאמים לתנאי יובש, למזון המאוחסן במחילות מבצע ספיגה חוזרת של המים שמאבדים המריונים בנשימה בתוך המחילה. בני סוג זה יכולים לעבור תקופת חיים שלמה מבלי לצרוך מים נוזליים, ולהסתמך במקום על מים שספגו מהמזון במהלך חילוף החומרים. מכרסמים אלו ניזונים משורשים, זרעים, פירות, וחרקים.
במינים השונים בסוג קיימות התנהגויות יחידאיות וחברתיות. אפילו במינים היחידאים, קיימת לעיתים קרובות חפיפה בשטחי המחיה. נקבות ממליטות כ-12 צעירים אחרי ההיריון הנמשך תקופה של כ-20–30 ימים. הצעירים מגיעים לבגרות מינית לאחר כ-9–15 שבועות. תוחלת החיים בטבע היא בדרך כלל פחות משישה חודשים, אבל שיא משך החיים בשבי הוא מעל חמש שנים.
סיווג

17 המינים בסוג מחולקים לארבעה תת-סוגים:
סוג Meriones
תת-הסוג Meriones
Meriones tamariscinus
תת-הסוג Parameriones
Meriones persicus
Meriones rex
תת-הסוג Pallasiomys
, Meriones arimalius
Meriones chengi
מריון המדבר (Meriones crassuss)
Meriones dahli
Meriones grandis
מריון לובי (Meriones libycus)
Meriones meridianus
מריון החולות (Meriones sacramenti)
Meriones shawi
מריון מצוי (Meriones tristrami)
גרביל מונגולי (Meriones unguiculatus)
, Meriones vinogradovi
Meriones zarudnyi
תת-הסוג Cheliones
Meriones hurrianae
הערות שוליים

↑  Biodiversity Heritage Library Prodromus systematis mammalium et avium additis terminis zoographicis utriusque classis, eorumque versione germanica, Illiger 1811 (PDF)
↑  Google Books My Pet Hamster and Gerbils, LeeAnne Engfer 1997
↑  The Guardian Saturday 21 June 2003 In from the cold
↑   צפריר רינת, בעוד המדינה והעירייה מתווכחות על הקמת שמורה בראשל"צ, בשטח התגלתה אוכלוסייה גדולה של מכרסם נדיר, באתר הארץ, 6 באוגוסט 2023
↑  תכירו את מריון: המכרסם המתוק שאפשר למצוא רק בישראל, סרטון בערוץ "כאן | חדשות - תאגיד השידור הישראלי", באתר יוטיוב (אורך: 10:02).
↑  Corbet, Gordon Barclay; John Edwards Hill (1992). The mammals of the Indomalayan region: a systematic review. New York: Oxford University Press. ISBN 0-19-854693-9.
McKenna, Malcolm C.; Susan K.Bell (1997). Classification of Mammals above the Species Level. New York: Columbia University Press. ISBN 0-231-11012-X.
↑  Nowak, Ronald M. (1999). Walker's Mammals of the World, volume 2. London: Johns Hopkins University Press. ISBN 0-8018-5789-9.
מרכז המחשוב הקוריאני

| --- | --- |


 נתונים כלליים
 מייסדים:  קים איל-סונג, קים ג'ונג-איל 
 תקופת הפעילות:  1990–הווה (כ־35 שנים) 
 מיקום המטה:  פיונגיאנג 
 קואורדינטות:  39°01′11″N 125°41′47″E﻿ / ﻿39.019664°N 125.696308°E﻿ / 39.019664; 125.696308 
 ענפי תעשייה:  טכנולוגיית מידע 
 מוצרים עיקריים:  הכוכב האדום 
  
 he
 
מרכז המחשוב הקוריאני (בקוריאנית: 조선콤퓨터쎈터; באנגלית: Korea Computer Center; ובראשי תיבות: KCC) הוא מרכז מחקר בתחום טכנולוגיית המידע בקוריאה הצפונית, המופעל מטעם ממשלת קוריאה הצפונית.
מערכת הפעלה מבוססת לינוקס הכוכב האדום, שפותחה על ידי המרכז
המרכז, אשר נוסד בתאריך 24 באוקטובר 1990, ומופקד על ניהול סיומת האינטרנט של המדינה (.kp), מעסיק למעלה מ-1,000 עובדים.
במרכז המחשוב הקוריאני קיימים 8 מרכזי פיתוח וייצור, וכן 11 מתחמי כריית מידע המחולקים לפי אזורים. המרכז גם מפעיל "מכללה לטכנולוגיית המידע" המסונפת למרכז.
המרכז מוביל פעילות מחקר על בסיס מערכת ההפעלה לינוקס, מה שהוביל בין היתר לפיתוח מערכת ההפעלה מבוססת לינוקס הכוכב האדום, המופצת בתחומי קוריאה הצפונית בלבד. המרכז גם מפעיל את פורטל האינטרנט הרשמי של קוריאה הצפונית, בשם Naenara(אנ').
בניגוד לחברות דומות ברחבי העולם, מרכז המחשוב הקוריאני מהווה חלק אינטגרלי מהממסד הפוליטי בקוריאה הצפונית. חרף זאת, ובהתאם לרסיסי המידע אודות פעילות המרכז שדלפו מחוץ לקוריאה הצפונית, רמת והיקף הפיתוח הטכנולוגי במרכז מפגרים באופן משמעותי לאחר יתר העולם המערבי.
מרכז המחשוב מחזיק סניפים בסין, גרמניה, סוריה ובאיחוד האמירויות הערביות. אף שפעילות המרכז מתמקדת ברובה המוחלט בפרויקטים מקומיים בקוריאה הצפונית בלבד, החל משנת 2001 המרכז מבצע פרויקטים שונים עבור לקוחות מאירופה, סין, דרום קוריאה, יפן, והמזרח התיכון על מנת להשיג מטבע זר, לרבות פעילויות פשע מקוון.
מפיתוחי המרכז

"sam heug" - מנוע חיפוש
פורטל האינטרנט "Naenara"
"The Chosun Ryo-Li" - תוכנית לימודים בתחום המזון
"Hana" - שיטת קלט המותאמת לקוריאנית
"Koryo", תוכנת תרגום אנגלית-קוריאנית/קוריאנית-אנגלית באמצעות עט אלקטרוני
"Nunbora" - מערכת זיהוי דיבור בקוריאנית
הכוכב האדום - מערכת הפעלה מבוססת לינוקס
"Cyber Friend" - תוכנה לביצוע שיחות וידאו
"Cyber Star" - מערכת ללימוד מרחוק
"SilverStar Paduk" - תוכנת מחשב
"HMS Player" - תוכנת מחשב
"Samjiyon" - מחשב לוח
ראו גם

אינטרנט בקוריאה הצפונית
כלכלת קוריאה הצפונית
.kp
הערות שוליים

↑  "Archived copy". אורכב מ-המקור ב-2014-12-31. נבדק ב-2015-10-19. {{cite web}}:  (עזרה)
↑  "Laos signs software deal with North Korea". Investvine.com. 2013-03-16. נבדק ב-2013-03-17.
↑   אתר האינטרנט הרשמי של Naenara
↑  הראל עילם, מלחמת הקוריאות עולה שלב, באתר כלכליסט, 18 באוגוסט 2011
↑  Paul Tjia (18 בנובמבר 2011). "North Korea: An Up-and-Coming IT-Outsourcing Destination". 38 North, School of Advanced International Studies. Johns Hopkins University. נבדק ב-18 בנובמבר 2011. {{cite web}}:  (עזרה)
↑  Lee, Jean H. (25 ביולי 2011). "North Korea's 'Digital Revolution' Under Way". AP. Huffingtom Post. נבדק ב-8 באוגוסט 2011. {{cite news}}:  (עזרה)
↑  Heads Up Android Fans: Here Comes North Korea, Wall Street Journal, 27 Sept 2012. Retrieved Nov 2012.
↑  Samjiyon Android tablet debuts at Pyongyang trade fair, North Korea Tech, 28 Sept 2012. Retrieved Nov 2012.
↑  נמרוד צוק, לא קומראד, אתה לא צריך אינטרנט בטאבלט שלך, באתר כלכליסט, 5 באוגוסט 2013
מרכז הקשה

מרכז ההקשה הוא הנקודה באובייקט בעל מסה המחובר לציר, שבו אם תינתן מכה בכיוון המשיק לציר לא ייגרם עומס עליו. מרכז כלי הקשה לעיתים קרובות נדון בהקשר של מחבט, דלת, חרב או אובייקטים אחרים המוחזקים בקצה אחד.
משמעות הדבר היא, שאם ניקח לדוגמה מטוטלת, אשר כל המסה שלה מרוכזת באותה נקודה, יהיו אותן תנודות כמו האובייקט המורכב.
חישוב מרכז הקשה

עבור קורה חופשית וקשה, מתקף  Fdt הפועל בזווית ישרה במרחק  b ממרכז המסה יביא לשינוי במהירות מרכז המסה  dv_{cm} לפי היחס:
F=M{\frac {dv_{cm}}{dt}},
כש- M היא המסה של הקורה. באופן דומה, המומנט שיוצר הכוח סביב מרכז המסה ישנה את המהירות הזוויתית  \omega  לפי:
Fb=I{\frac {d\omega }{dt}},
כש- I הוא מומנט האינרציה מסביב למרכז המסה.
עבור כל נקודה P במרחק  p מנקודת הפגיעה, בצד השני של מרכז המסה, נוכל לחשב את שינוי המהירות הכוללת (העתקית + סיבובית):
dv_{net}=dv_{cm}-pd\omega \,
כש- p הוא המרחק של P ממרכז המסה. ומכאן, התאוצה הנגרמת על ידי המכה בנקודה היא:
{\frac {dv_{net}}{dt}}=\left({\frac {1}{M}}-{\frac {pb}{I}}\right)F.
כאשר התאוצה היא אפס,  b מגדיר את מרכז ההקשה. לכן, המרחק בין מרכז ההקשה למרכז המסה, CP=b, ניתן על ידי:
b={\frac {I}{pM}}.
שימו לב כי P, ציר הסיבוב, לא חייב להיות בקצה הקורה, וניתן להציבו בכל מרחק  p.
מרכז ההקשה של קורה אחידה

במקרה המיוחד של קורה בצפיפות אחידה באורך  L, מומנט האינרציה מסביב למרכז המסה הוא:
I={\frac {1}{12}}ML^{2}
כך שבעבור סיבוב עם משענת בקצה,  p=L/2. לכן ניתן להסיק ש-:
b={\frac {L^{2}}{12p}}={\frac {1}{6}}L.
כך שנובע מכאן:
b={\frac {L^{2}}{12p}}={\frac {1}{6}}L.
כלומר מרכז ההקשה (CP) ממוקם במרחק 2/3 מהאורך של קורה אחידה ( L) מהקצה המקובע שלה.
המרחק  b+p מגדיר גם את מרכז התנודה של מטוטלת פיזיקלית.
יישומים

לדוגמה, דלת נטרקת שנעצרת על ידי מעצור-דלת הממוקם במרחק 2/3 מהציר שלה תיבלם עם חריקה מינימלית בציר מכיוון שעל הצלע המקובעת לא יפעל כוח תגובה.
ההשפעות של המכה על קורה תלויה. CP היא מרכז כלי הקשה, CM הוא מרכז המסה של הקורה.
יוז'ף קיש

| --- | --- |

 לידה:  30 בנובמבר 1843 מזצ'אט, הונגריה 
 פטירה:  31 בדצמבר 1921 (בגיל 78) בודפשט, ממלכת הונגריה 
 מדינה:  הונגריה 
 מקום קבורה:  בית הקברות היהודי ברחוב שלגוטאריאני, בודפשט, הונגריה 
 שם עט:  Rudolf Szentesi, Ádám Géza 
 מקום לימודים:  המכללה הרפורמית של דברצן 
 שפות היצירה:  הונגרית 
 חתימה:   
 
יוז'ף קיש (במקור קליין, בהונגרית: Kiss József, מזצ'אט, 30 בנובמבר 1843 – בודפשט, 31 בדצמבר 1921) היה משורר, עורך כתבי עת יהודי-הונגרי, חבר אגודת פטפי.
חייו

אביו של יוז'ף קיש, אישטוואן קליין, היה יהודי עני בעל חנות בכפר מזצ'אט. אמו הייתה בתו של מורה לחזנות יהודי ליטאי שנמלט להונגריה מהפוגרומים בליטא. בשנת 1850 המשפחה עברה לשירקובצה (הו'), שם פעל אביו כחוכר זכויות לגביית מיסים וכדומה מטעם ועבור המלך. בנו יוז'ף, עשה שם את צעדיו הראשונים בהכרת הספרות. הוריו ייעדו אותו לרב ושלחו אותו ללמוד במישקולץ, אך הוא ברח לווינה בגיל 13 (1856). לאחר שחזר לביתו למד תחילה בגימנסיה ברימבסקה סובוטה (אנ') ואחר כך במכללה הרפורמית בדברצן. הוא הפסיק את לימודיו בשנת 1862 ובמשך חמש שנים (1862 - 1867) היה מורה נודד בערי המישור ההונגרי הגדול. בשנת 1867, כאשר הוכרזה על אמנציפציה ליהודים, נסע לפשט כדי לפרסם את שיריו. הוא עבד כמגיה בבית הדפוס דויטש, וערך את המגזין "העולם בתמונות" שפורסם בין השנים 1870–1873 בהוצאת בית הדפוס. הוא התחתן ב-28 באפריל 1873 עם קרובת משפחה. בשנת 1874 חלה קשות וכתב את הרומן הראשון שלו "מסתרי בודפשט" במיטת חוליו. הצלחתו הראשונה הייתה עם הבלדה "יהודית שמעון" בשנת 1875. הבלדה שהגיע לידיו של פרנץ טולדי, מבקר ספרות והיסטוריון של הספרות וטולדי הציג אותה בכינוס של אגודת קישפלודי (אגודה ספרותית). (בשנת 1915 הופק סרט קולנוע על בסיס הבלדה.) השיר ושמו של המשורר נודעו במהרה ברחבי המדינה ויצירותיו בהמשך זכו להתעניינות רבה מאותו הזמן.
משנת 1876 במשך שש שנים היה קיש הנוטריון של הקהילה היהודית של טימישוארה. משנת 1882 התגורר בבודפשט ועבד כפקיד בחברת הביטוח ההונגרית-צרפתית. בינתיים, תהילת שירתו גדלה, במיוחד כמשורר בלדות (העלמה אגוטה וכו'), אף על פי שהכרך הראשון של שיריו הוליד מחלוקת עזה בין ינו ראקושי לבין העיתון "סקירת בודפשט", שביקר ביקורת חריפה את היצירה הפואטית של קיש. שיריו תורגמו לגרמנית ולוינסקי קרא אותם בפומבי בבודפשט ובמקומות אחרים. לאחר המעבר של קיש לבירה, הקהילה היהודית של פשט הזמינה אצלו מזמורי בית כנסת בשפה ההונגרית וקיש עיבד את רעיונות ספר תהילים העתיק למסגרת מודרנית בתוספת הרבה תפיסות אישיות. לאחר הערות דוגמטיות על השירים (לדעתו של קיש) מצד פרנסי הקהילה הוא לא ביצע את השינויים שרצו, אלא ויתר על שכר הטרחה, השלים את יצירתו כספר שירים ופרסם אותה בעצמו בשם "חגים". כאשר חברת הביטוח ההונגרית-צרפתית פשטה את הרגל בשנת 1889, קיש נותר שוב ללא עבודה. משנת 1890 היה העורך המייסד של המגזין הספרותי ה"שבוע", שהיה מבשר המגזין הספרותי החשוב "מערב" במאה ה-20. זו הייתה תחילת ההיסטוריה של הספרות ההונגרית המודרנית.
הוא נבחר כחבר באגודת פטפי בשנת 1877, ובאגודת קישפלודי בשנת 1914. בתחילת הקריירה שלו כתב בלדות. אלה היו מרשימות בשל הנושאים שלהם. הן תיארו את חיי יהדות הכפר בהונגריה. בהמשך הוא עזב את הז'אנר, ובעיותיו של האדם המודרני הפכו לנושא חדש של שיריו. שירו המפורסם ביותר נכתב בהשפעת המהפכה הרוסית ב-1905. קברו נמצא בבית הקברות היהודי ברחוב שלגוטאריאני בבודפשט.
יצירותיו

שירים יהודיים (1868)
שמעון יהודית (1874)
מסתרי בודפשט (1874)
העלמה אגוטה
הגברת מִגדובר
שריפות (1861)
קניאז פוטמקין
אודסה
אה, מדוע כה מאוחר
דה פרופונדיס (1876)
סיפור על מכונת התפירה (1884)
יהוה (1887)
אגדות על סבי (1911)
שיריי (1876)
כל שיריו (1899) ברשת
שטנאץ (1902)
נגד הסחף (1882)
הגן (1915)
חגים - רבאי, בודפשט, 1888. 125 עמ'.
שירי המלחמה של יוז'ף קיש - השבוע, בודפשט, 1915. 71 עמ'
ערב, דמדומים - פנתיאון, בודפשט, 1920. 74 עמ'.
יוז'ף קיש- ג'נש קוג'אתי - גיולה רביצ'קי
שירים נבחרים של יוז'ף קיש - גרסה מורחבת - 2014, אגדות על סבי - 1926
גלריית תמונות

Kiss József összes költeményei (1908)
Kiss József arcképe összes költeményeinek 1908-as kiadásában
Kiss József összes költeményei 1898-1913 (1924) borító
Kiss József összes költeményei 1898-1913 (1924) címlap
Korabeli hirdetés
Korabeli hirdetés
לקריאה נוספת

מיהו מי בספרות ההונגרית. Ki kicsoda a magyar irodalomban? Tárogató Könyvek ISBN 963-86071-0-6
לקסיקון יהודי הונגרי
חייהם ויצירותיהם של סופרים הונגרים
הערות שוליים

↑  קהילת יהודי מזצ'אט
↑  יהודית שמעון
↑  Pacz Mercédesz: A Hét, nem csak mint a Nyugat előfutára
| --- | --- |
בקרת זהויות :  NLI: 987007263928305171  BnF: cb10862212t (data)  GND: 136116825  ISNI: 0000 0001 1885 2744  LCCN: n87125280  NKC: zmp20221154891  NTA: 155655302  SUDOC: 260331090  VIAF: 70439856   WorldCat (עם VIAF): 70439856 
"השבוע" היה מגזין שבועי ספרותי בעריכת יוז'ף קיש, משורר בינוני, אך בעל כישרון עריכה שרק ארנו אושבאט הצליח לעבור אותו. המגזין הפך במהירה הרוח האזרחית החדשה שלבשה צורה ספרותית, אך גם נשאה את דעתם הביקורתית של הדורות הקודמים." אנטאל סרב
מארי תרז, נסיכת צרפת

מארי תרז, נסיכת צרפת (19 בדצמבר 1778 - 19 באוקטובר 1851), הידועה גם בתואר מארי תרז, דוכסית אנגולם, הייתה בתם הבכורה של לואי השישה עשר, מלך צרפת ורעייתו, המלכה מארי אנטואנט, והיחידה ממשפחתה ששרדה את המהפכה הצרפתית. עד לנישואיה בשנת 1799 ללואי אנטואן, דוכס אנגולם, בנו של שארל העשירי, מלך צרפת, היא נקראה בתואר מאדאם רויאל, השמור לבת הבכורה של מלך צרפת. יש המחשיבים אותה כאחת ממלכות צרפת, שכן באופן טכני כיהן בעלה בתפקיד המלך במשך עשרים דקות בשנת 1830, בין ויתורו של אביו על הכתר לבין ויתורו שלו עצמו.
ילדותה

הנסיכה מארי תרז שרלוט נולדה בארמון ורסאי, ילדתם הבכורה של לואי השישה עשר, מלך צרפת ורעייתו מארי אנטואנט, שחיכו כמעט שמונה שנים מאז נישואיהם לילד. הנסיכה נקראה על שמה של סבתה, מריה תרזה, קיסרית האימפריה הרומית הקדושה, וכבתו הבכורה של המלך הצרפתי המכהן היא קיבלה את התואר מאדאם רויאל. מארי אנטואנט מינתה את חברתה הטובה, דוכסית פוליניאק כאומנת והמחנכת של מארי תרז, ומאוחר יותר גם של אחיה הצעירים.
המהפכה הצרפתית

ביוני 1789, בעוד הרוחות מחוץ לארמון סערו והמהפכה הצרפתית הלכה והתקרבה, חוותה הנסיכה מארי תרז בת ה-11 טרגדיה אישית, כאשר אחיה בן השבע, לואי ז'וזף, ואחותה התינוקת סופי מתו ממחלה בהפרש של שבועיים, חודש לפני הסתערות ההמון על הבסטיליה. ביולי, לאחר נפילת מבצר הבסטיליה, שלח המלך רבים מבני משפחתו וחבריו אל מחוץ לצרפת, בעוד שהוא בעצמו התעקש להישאר בממלכה יחד עם משפחתו. בין אנשי החצר שברחו לחו"ל הייתה גם אומנתה של מארי תרז, דוכסית פוליניאק, אותה החליפה בתפקיד לואיז אליזבת דה קרואי. פולין, בתה של לואיז אליזבת, הפכה לידידתה הקרובה ביותר של הנסיכה מארי תרז ונשארה קרובה אליה כל חייה. באוקטובר 1789 הסתער המון פריזאי על ארמון ורסאי. מארי תרז בת ה-11 ומשפחתה הובלו באלימות מהארמון, בצעדה שלוותה בראשיהם הכרותים של חיילי המשמר המלכותי, אל פריז שם אוחסנו בארמון טווילרי הנטוש, בתנאי מעצר בית, כאשר התפרצויות של מתנגדי המלוכה לתוך הארמון אל חדריהם של בני המשפחה מאיימות על חייהם מדי יום.
עם הידרדרותו של המצב הפוליטי בצרפת ומספר ניסיונות רצח מהם התחמקו, הגיעו לואי ה-16 ומארי אנטואנט למסקנה כי חייהם וחיי ילדיהם בסכנה וכי עליהם לברוח מפריז הסוערת. ביוני 1791 ברחה המשפחה המלכותית בתחפושות של אצילים רוסים מארמון טווילרי וניסתה להגיע לטירת מונמדי המלוכנית שבצפון מזרח המדינה, אולם המשמר הרפובליקני זיהה את המלך בעיר וארן, עצר אותו ואת משפחתו והחזיר אותם לפריז. כתוצאה מכך הועברה מארי תרז בת ה-12 ומשפחתה להכלא במבצר הטמפל. המהפכנים הפרידו את המשפחה, לואי ה-16 ולואי שארל בן ה-6 התגוררו בחדר בקומה אחת, ואילו מארי תרז, אימה ודודתה, נכלאו בחדר בקומה אחרת. הם נפגשו מדי ערב, אך שהו בקומות נפרדות, כאשר שומרים הוצבו יום ולילה להשגיח על מעשיהם.
בינואר 1793 הובא אביה של מארי תרז, המלך לואי השישה עשר, לחדרן של מארי אנטואנט, גיסתה ובתה על מנת להיפרד מהן. למחרת היום הוא הוצא להורג באשמת בגידה במדינה. הנסיכה שהייתה אז בת 14 ומאוד קרובה לאביה, הייתה שבורת לב ממותו.